CELEX: 62022TN0050
Language: bg
Date: 2022-01-21 00:00:00
Title: Дело T-50/22: Жалба, подадена на 21 януари 2022 г. — AL/Съвет и Комисия

21.3.2022   
            
            
               BG
            
            
               Официален вестник на Европейския съюз
            
            
               C 128/29
            
         
      Жалба, подадена на 21 януари 2022 г. — AL/Съвет и Комисия
      (Дело T-50/22)
      (2022/C 128/41)
      Език на производството: английски
      
         Страни
      
      
         Жалбоподател: AL (представител: R. Rata, lawyer)
      
         Ответници: Съвет на Европейския съюз, Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени частично обжалваното решение от 22 октомври 2021 г. в частите, които не са уважени предходните му жалби срещу решенията на Службата за управление и плащане по индивидуални права от 3 март 2021 г. и 22 март 2021 г., и доколкото е приложимо, да разпореди последващите решения, установяващи точната подлежаща на възстановяване сума, да бъдат съответно актуализирани;
               
            
                  —
               
               
                  да осъди ответника да понесе направените от него съдебни разноски, както и тези на жалбоподателя. (1)
                  
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: нарушение на членове 4, 5, 9 и 10 на Решение на Съвета от 29 април 2004 г. за приемане на общите разпоредби за прилагане относно лицата, които се считат за деца на издръжка, доколкото нетният доход на жалбоподателя бил изчислен предвид други подаръци/плащания за предишната му военна служба и издръжката на майка му от друго лице, което довело до неправилно приспадане съгласно член 5 от тези общи разпоредби за прилагане при изчисляването на разходите за издръжка на майка му.
               
            
                  2.
               
               
                  Второ основание: нарушение на член 85 от Правилника за длъжностните лица и явна грешка в преценката що се отнася до надбавката за майката на жалбоподателя, която се счита за дете на издръжка, тъй като жалбоподателят не е имал намерение умишлено да въвежда администрацията в заблуждение относно сумите, получени за предишната му военна служба.
               
            
                  3.
               
               
                  Трето основание: нарушение на принципа на оправданите правни очаквания и на принципа на добра администрация що се отнася до надбавката за майката на жалбоподателя, която се счита за дете на издръжка, доколкото администрацията е знаела за сумите, които жалбоподателят получил за предишната си военна служба.
               
            
                  4.
               
               
                  Четвърто основание: нарушение на член 85 от Правилника за длъжностните лица и явна грешка в преценката що се отнася до надбавката за дете на издръжка относно A и B за периода от 1 февруари 2013 г. до 30 юни 2013 г., тъй като не било доказано, че жалбоподателят е знаел за края на периода, в който са полагани грижи, и следователно, не е имал намерение умишлено да въвежда администрацията в заблуждение относно края на този период.
               
            
                  5.
               
               
                  Пето основание: нарушение на член 85 от Правилника за длъжностните лица и явна грешка в преценката що се отнася до надбавката за дете на издръжка относно C, (i) като се има предвид, че е доказано по начин, който удовлетворява администрацията, че жалбоподателят „всъщност е издържал“ С и (ii) при липсата на всякакво доказателство за намерение на жалбоподателя умишлено да въвежда администрацията в заблуждение.
               
            
         (1)  В исканията на жалбата е посочен „ответникът“ (в ед. ч).